ഹൃദയശസ്ത്രക്രിയ കഴിഞ്ഞ രോഗികളുടെ ധമനിയില് വായു കുത്തിവെക്കുന്ന സൈക്കോ സീരിയല് കില്ലര് കുറ്റക്കാരനെന്ന് കോടതി ടെക്സസ്: ഹൃദയശസ്ത്രക്രിയ പൂര്ത്തിയാക്കിയ രോഗികളുടെ ധമനിയില് സിറിഞ്ചില് വായു നിറച്ച് കുത്തിവെച്ച് കൊലപ്പെടുത്തിയ സൈക്കോ കില്ലര് കുറ്റക്കാരനെന്ന് വിധിച്ച് കോടതി. 37കാരനായ വില്ല്യം ജോര്ജ് ഡേവിസ് എന്ന നഴ്സാണ് പ്രതി. തെറ്റായ സ്ഥലത്ത് അനുചിതമല്ലാത്ത സമയം നഴ്സ് ഉണ്ടായിരുന്നുവെന്നത് മാത്രമാണ് ഇയാള്ക്കെതിരെ കേസെടുക്കാന് കാരണമെന്ന് വില്ല്യമിന് വേണ്ടി ഹാജരായവര് വാദിച്ചു. അതെ സമയം വില്ല്യം ഒരു സീരിയല് കില്ലറാണെന്നായിരുന്നു എതിര്ഭാഗം വാദിച്ചത് . 201718 കാലയളവില് ടെക്സസ് ടൈലറിലെ ക്രിസ്റ്റസ് ട്രിനിറ്റി മദര് ഫ്രാന്സസ് ആശുപത്രിയിലാണ് കേസിനാസ്പദമായ സംഭവം.ക്രിസ്റ്റഫര് ഗ്രീന്വേ, ജോസഫ് കാലിന ജോണ് ലാഫര്ട്ടി, റൊണാള്ഡ് ക്ലാര്ക്ക്, എന്നിവരെയാണ് വില്ല്യം കൊലപ്പെടുത്തിയത്. ഹൃദയശസ്ത്രക്രിയക്ക് ശേഷം ചികിത്സയിലായിരുന്ന നാലുപേരുടെയും ധമനിയില് സിറിഞ്ചില് വായു നിറച്ചശേഷം കുത്തിവെക്കുകയായിരുന്നു. നാലുരോഗികളുടെയും മരണത്തിന്റെ ഉത്തരവാദി വില്ല്യം ആണെന്ന് കോടതി കണ്ടെത്തുകയായിരുന്നു.The post ഹൃദയശസ്ത്രക്രിയ കഴിഞ്ഞ രോഗികളുടെ ധമനിയില് വായു കുത്തിവെക്കുന്ന സൈക്കോ സീരിയല് കില്ലര് കുറ്റക്കാരനെന്ന് കോടതി first appeared on MalayalamExpressOnline.